CELEX: 32010R1248
Language: sk
Date: 2010-12-21
Title: Nariadenie Komisie (EÚ) č. 1248/2010 z  21. decembra 2010 , ktorým sa otvárajú colné kvóty na rok 2011 na dovoz určitého tovaru s pôvodom v Nórsku do Európskej únie, ktorý je výsledkom spracovania poľnohospodárskych výrobkov zahrnutých v nariadení Rady (ES) č. 1216/2009

23.12.2010   
            
            
               SK
            
            
               Úradný vestník Európskej únie
            
            
               L 341/1
            
         NARIADENIE KOMISIE (EÚ) č. 1248/2010
   z 21. decembra 2010,
   ktorým sa otvárajú colné kvóty na rok 2011 na dovoz určitého tovaru s pôvodom v Nórsku do Európskej únie, ktorý je výsledkom spracovania poľnohospodárskych výrobkov zahrnutých v nariadení Rady (ES) č. 1216/2009
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1216/2009 z 30. novembra 2009 stanovujúce obchodné opatrenia uplatňované na niektoré tovary vznikajúce spracovaním poľnohospodárskych výrobkov (1), a najmä na jeho článok 7 ods. 2,
   so zreteľom na rozhodnutie Rady 2004/859/ES z 25. októbra 2004 týkajúce sa uzavretia Dohody vo forme výmeny listov medzi Európskym spoločenstvom a Nórskym kráľovstvom, o protokole 2 k bilaterálnej Dohode o voľnom obchode medzi Európskym hospodárskym spoločenstvom a Nórskym kráľovstvom (2), a najmä na jeho článok 3,
   keďže:
   
               (1)
            
            
               Protokol 2 k bilaterálnej Dohode o voľnom obchode medzi Európskym hospodárskym spoločenstvom a Nórskym kráľovstvom (3) a protokol 3 k Dohode o EHP (4) určujú obchodné dojednania pre určité poľnohospodárske a spracované poľnohospodárske výrobky medzi zmluvnými stranami.
            
         
               (2)
            
            
               Protokol 3 k Dohode o EHP, zmenený a doplnený rozhodnutím Spoločného výboru (5) EHP 138/2004, stanovuje nulové clo, ktoré sa uplatňuje na určité vody s obsahom pridaného cukru alebo iných sladidiel alebo ochucovacích látok, zaradené do kódu KN 2202 10 00 a určité iné nealkoholické nápoje s obsahom cukru zaradené do kódu KN ex 2202 90 10.
            
         
               (3)
            
            
               Nulové clo pre vody a iné príslušné nápoje sa dočasne pozastavilo pre Nórsko prostredníctvom Dohody vo forme výmeny listov medzi Európskym spoločenstvom a Nórskym kráľovstvom týkajúcej sa protokolu 2 k bilaterálnej Dohode o voľnom obchode medzi Európskym hospodárskym spoločenstvom a Nórskym kráľovstvom (6) (ďalej len „dohoda“), schválenej rozhodnutím 2004/859/ES. Podľa bodu IV odsúhlasenej zápisnice k dohode sa bezcolný dovoz tovarov patriacich do kódov KN 2202 10 00 a ex 2202 90 10 s pôvodom v Nórsku povoľuje len v medziach bezcolnej kvóty, kým clo sa platí za dovoz mimo pridelenej kvóty.
            
         
               (4)
            
            
               Nariadením Komisie (EÚ) č. 1255/2009 (7) sa ruší dočasné pozastavenie bezcolného režimu na obdobie od 1. januára do 31. decembra 2010 na dovoz uvedených vôd a nápojov do Únie.
            
         
               (5)
            
            
               Je preto potrebné otvoriť túto colnú kvótu pre uvedené vody a nápoje na rok 2011. Posledná ročná kvóta na rok 2009 pre uvedené produkty bola otvorená nariadením Komisie (ES) č. 89/2009 (8). Keďže na rok 2010 nebola otvorená ročná kvóta, objem kvóty na rok 2011 by mal zostať rovnaký.
            
         
               (6)
            
            
               V nariadení Komisie (EHS) č. 2454/93 z 2. júla 1993 zavádzajúcom ustanovenia pre vykonávanie nariadenia Rady (EHS) č. 2913/92, ktorým sa ustanovuje Colný kódex Spoločenstva (9), sa stanovujú pravidlá riadenia colných kvót. Je preto vhodné ustanoviť, aby colná kvóta otvorená týmto nariadením bola riadená v súlade s týmito pravidlami.
            
         
               (7)
            
            
               Opatrenia ustanovené v tomto nariadení sú v súlade so stanoviskom Riadiaceho výboru pre horizontálne otázky týkajúce sa obchodovania so spracovanými výrobkami, ktoré nie sú uvedené v prílohe I,
            
         PRIJALA TOTO NARIADENIE:
   Článok 1
   1.   Colná kvóta Únie uvedená v prílohe sa otvára v období od 1. januára do 31. decembra 2011 na tovary s pôvodom v Nórsku, ktoré sú vymenované v uvedenej prílohe podľa podmienok v nej vymedzených.
   2.   Pravidlá pôvodu vzájomne uplatniteľné na tovary uvedené v prílohe sa stanovujú v protokole 3 k bilaterálnej Dohode o voľnom obchode medzi Európskym hospodárskym spoločenstvom a Nórskym kráľovstvom.
   3.   Na množstvá dovážané nad objem kvóty sa uplatňuje preferenčné clo 0,047 EUR/liter.
   Článok 2
   Colnú kvótu Únie uvedenú v článku 1 ods. 1 riadi Komisia v súlade s článkami 308a, 308b a 308c nariadenia (EHS) č. 2454/93.
   Článok 3
   Nariadenie (EÚ) č. 1255/2009 sa zrušuje.
   Článok 4
   Toto nariadenie nadobúda účinnosť tretím dňom nasledujúcim po jeho uverejnení v Úradnom vestníku Európskej únie.
   Uplatňuje sa od 1. januára 2011.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. decembra 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 328, 15.12.2009, s. 10.
   
      (2)  Ú. v. EÚ L 370, 17.12.2004, s. 70.
   
      (3)  Ú. v. ES L 171, 27.6.1973, s. 2.
   
      (4)  Ú. v. ES L 22, 24.1.2002, s. 34.
   
      (5)  Ú. v. EÚ L 342, 18.11.2004, s. 30.
   
      (6)  Ú. v. EÚ L 370, 17.12.2004, s. 72.
   
      (7)  Ú. v. EÚ L 338, 19.12.2009, s. 18.
   
      (8)  Ú. v. EÚ L 25, 29.1.2009, s. 14.
   
      (9)  Ú. v. ES L 253, 11.10.1993, s. 1.
   
      PRÍLOHA
      
         Colná kvóta na rok 2011 uplatniteľná na dovoz tovarov s pôvodom v Nórsku do Európskej únie
      
      
                  Poradové č.
               
               
                  Číselný kód KN
               
               
                  Opis výrobku
               
               
                  Objem ročnej kvóty na rok 2011
               
               
                  Colná sadzba uplatniteľná v medziach kvóty
               
               
                  Colná sadzba uplatniteľná mimo objemu kvóty
               
            
                  09.0709
               
               
                  2202 10 00
               
               
                  vody, vrátane minerálnych vôd a sýtených vôd, obsahujúce pridaný cukor alebo ostatné sladidlá alebo ochucujúce látky
               
               
                  17,303 mil. litrov
               
               
                  Výnimka
               
               
                  0,047 EUR/liter
               
            
                  Ex22029010
               
               
                  ostatné nealkoholické nápoje obsahujúce cukor (sacharóza alebo invertný cukor)